Ստրասբուրգի աստղագիտական աստղադիտարան 
**SIMBAD** (անգլ.՝ ***S**et of **I**dentifications, **M**easurements, and **B**ibliography for **A**stronomical **D**ata*–«Նույնականացումների, չափումների և մատենագրությունների հավաքածու»), աստղագիտական այնպիսի մարմինների տվյալների դինամիկ բազա, որոնք գտնվում են արեգակնային համակարգից դուրս և ամեն օր թարմացվում են։ Ղեկավարվում է Ֆրանսիայի Ստրասբուրգ քաղաքում գտնվող Աստղագիտական տվյալների կենտրոնի կողմից։ 

*SIMBAD*–ի ստեղծման նպատակը իրենցից հետաքրքրություն ներկայացնող այն աստղագիտական մարմինների մասին տեղեկություններ տրամադրելն է, որոնք ուսումնասիրվել են գիտական հոդվածներում։ Տվյալների բազան իրենից ներկայացնում է մատենագրությունների հավաքածու, նաև հասանելի հիմնական ինֆորմացիաները, ինչպիսիք են օրինակ մարմնի բնույթը, նրա կոորդինատները, մագնիտուդները, սեփական շարժումները և պարալաքսը, արագությունը/կարմիր շեղումը, չափը, սպեկտրային կամ մորֆոլոգիական տեսակը, նաև գրականության մեջ տրված բազմաթիվ անուններ (նույնականացումներ)։ 

Ստրասբուրգի Աստղագիտական տվյալնեիի կենտրոնի թիմը նաև խաչաձև նույնականացումներ է կատարում` հիմնվելով մի քանի պարամետրերի համատեղելիության վրա` աստղագիտական հուսալի տվյալների սահմաններում։

Ստեղծման պատմություն
--------------------

*SIMBAD*–ը ստեղծվել է 1972 թվականին Աստղային նույնականացումների կատալոգի (անգլ.՝ *Catalog of Stellar Identifications, CSI*) և Մատենագրական աստղերի ինդեքսի (անգլ.՝ *Bibliographic Star Index*) միաձուլմամբ այն տեսքով, ինչպես գոյություն են ունեցել Մեդոնի համակարգչային կենտրոնում մինչև 1979 թվականին, իսկ այնուհետև ընդլայնվել են ուրիշ գիտական գրականության և այլ կատալոգներից ստացված լրացուցիչ աբյուրների տվյալների հաշվին։

Առաջին ինտերակտիվ օնլայն տարբերակը, որը հայտնի է որպես Տարբերակ 2, հասանելի է դարձել 1981 թվականին։ 

Տարբերակ 3–ը թողարկվել է 1990 թվականին և գրվել է C ծրագրավորման լեզվով և աշխատում է Ստրասբուրգի աստղագիտական աստղադիտարանի Յունիքս կայաններում։ 

2006 թվականի աշնանը ստեղծվել է տվյալների բազայի չորրորդ տարբերակը, որը այժմ պահպանվում է *PostgreSQL* տվյալների բազաների կառավարման համակարգում, նաև ստեղծվել է օգնող ծրագիր, որի ծրագիրը ամբողջությամբ գրված է Ջավա ծրագրավորման լեզվով։ 

2022 թվականի մայիսի 17–ի դրությամբ *SIMBAD*–ը պարունակել է 13 265 921 աստղագիտական մարմինների մասին տեղեկություն, որոնք ունեն 52 354 421 տարատեսակ նույնականացումներ, 404 351 մատենագրական հղումներ, հոդվածների աստղագիտական մարմինների 29 980 961 հղումներ և 15 093 հապավումներ, որոնք նկարագրված են *SIMBAD*–ի համար։ 

*SIMBAD* տվյալների բազայի պատվին է անվանվել (4692) SIMBAD (1983 VM7) աստղակերպը։

Տես նաև
-------

* NASA Exoplanet Archive՝ առցանց աստղագիտական էկզոմոլորակների կատարում և տվյալների ծառայություն։
* VizieR

Ծանոթագրություններ
------------------

1. 1 2  «What is SIMBAD?». SIMBAD. Արխիվացված օրիգինալից 2022 թ․ հունվարի 12-ին. Վերցված է 2021 թ․ մայիսի 18-ին.
2. ↑  Egret, D. (март 1983). «SIMBAD Story - a Description of the Database of the Strasbourg Stellar Data Center». *Bulletin d'Information du Centre de Donnees Stellaires*. **24**: 109. Bibcode:1983BICDS..24..109E. Արխիվացված օրիգինալից 2021 թ․ հունվարի 9-ին. Վերցված է 2022 թ․ մայիսի 18-ին.
3. ↑  «The SIMBAD astronomical database» (PDF). *Astronomy & Astrophysics* (143): 9-22. 1 апреля 2000. Արխիվացված (PDF) օրիգինալից 2022 թ․ հունվարի 20-ին. Վերցված է 2022 թ․ մայիսի 18-ին.
4. ↑  Schmadel, Lutz D. (2003). «(4692) Simbad». *Dictionary of Minor Planet Names – (4692) SIMBAD*. Springer Berlin Heidelberg. էջ 404. doi:10.1007/978-3-540-29925-7\_4607. ISBN 978-3-540-29925-7.
5. ↑  «NASA Exoplanet Archive». *NASA Exoplanet Science Institute*. Արխիվացված օրիգինալից 2020 թ․ մայիսի 13-ին. Վերցված է 2021 թ․ մայիսի 18-ին.

Արտաքին հղումներ
----------------

* SIMBADԱրխիվացված 2006-07-02 Wayback Machine(անգլ.)
* Веб-интерфейсԱրխիվացված 2020-06-15 Wayback Machine(անգլ.)